o
Derek Prince Paineet, koettelemukset ja haasteet 1/3
Pitemmittä puheitta palaamme siihen, mihin viimeksi jäimme.
Nyt ei ole aikaa kerrata yhdessä, mutta jos haluatte, kerratkaa omalla ajallanne.
Viimeksi käsittelimme Mat 24:34-35 ja jatkamme siitä.
Puhuessaan paluustaan kunniassa ja kirkkaudessa, Jeesus sanoi:
(Mat 24: 36)
"Mutta sitä päivää ja hetkeä ei tiedä kukaan, eivät edes taivaan enkelit,
sen tietää vain Isä." Toinen käännös lisää, että "ei edes Poika".
Vahvistuksena on vastaava jae Mark 13:32, jossa Jeesus sanoo:
"Mutta sitä päivää ja hetkeä ei tiedä kukaan,
eivät enkelit taivaassa eikä edes Poika, ei kukaan muu kuin Isä."
Mahtava ajatus! Tämän salaisuuden tietää vain
yksi henkilö maailmankaikkeudessa, Jumala, Isä.
Se on Jumalan salaisuus.
Kukaan muu ei tiedä päivää eikä hetkeä.
Kohta selitän, että saatamme tietää aikoja ja ajanjaksoja,
mutta päivä ja hetki ovat Jumalan salaisuus.
Opettajat, profeetat ja saarnaajat ynnä muut ovat erittäin ylimielisiä
väittäessään tietävänsä sen mikä on vain Jumalan, Isän tiedossa.
Mielestäni se on röyhkeyttä. Röyhkeys on synneistä yksi, jota Jumala vihaa.
Ihmettelen myös sitä, että niin monet Raamattuun uskovat kristityt
antavat huiputtaa itseään tuollaisilla profetioilla.
Syy on se, etteivät he tunne profeetallisia kirjoituksia niin kuin pitäisi.
Seuraavaksi Mat 24:37-39.
"Niin kuin kävi Nooan päivinä, niin on käyvä silloinkin,
kun Ihmisen Poika tulee. Vedenpaisumuksen edellä
ihmiset söivät ja joivat, menivät naimisiin ja naittivat tyttäriään
aina siihen päivään asti, jona Nooa meni arkkiin.
Kukaan ei aavistanut mitään, ennen kuin tulva tuli ja
vei heidät kaikki mennessään. Samoin käy, kun Ihmisen Poika tulee."
Vastaava teksti on Luk 17, joka antaa lisävaloa,
joten kannattaa katsoa Luk 17:26-30.
"Niin kuin oli Nooan päivinä, niin on Ihmisen Pojan päivinä oleva.
Ihmiset söivät ja joivat, menivät naimisiin ja naittivat tyttäriään
aina siihen päivään asti, jona Nooa meni arkkiin,
ja tulva tuli ja tuhosi heidät kaikki."
Kiinnittäkää huomiota sanan "kaikki" toistoon jokaisen kappaleen lopussa.
"On oleva niin kuin oli Lootin päivinä. Ihmiset söivät ja joivat, ostivat ja
myivät, istuttivat ja rakensivat. Mutta sinä päivänä, jona Loot lähti Sodomasta,
taivaasta satoi tulta ja tulikiveä, ja se tuhosi heidät kaikki.
Samoin käy sinä päivänä, jona Ihmisen Poika ilmestyy."
Jeesus antaa lisätietoa Mat 24:een verrattuna.
Ei vain niin kuin oli Nooan päivinä vaan myös niin kuin oli Lootin päivinä.
Avain ymmärtää tämä on 1 Mos 6: 1-12 ja 1 Mos 19:4-5,
mutta emme nyt mene näille sivuille.
Nämä kohdat kuvaavat maailmaa Nooan ja Lootin päivinä.
Kuvaan lyhyesti Raamatun pohjalta elämää noin aikoina.
Nooan ajasta Raamattu kertoo neljä seikkaa.
Yksi: saatanan enkelit soluttautuivat ihmiskuntaan ja
ottivat vaimoikseen ihmisten tyttäriä.
Saatanan soluttautuminen on avainsana.
Kaksi: Ihmisten ajatusmaailma oli turmeltunut.
Kaikki heidän sydämensä ajatukset olivat jatkuvasti pahoja.
Kolme: seksuaalinen perversio. Liha oli turmeluksen vallassa.
Näin Raamattu kuvaa miten seksisuhteista oli tullut
epänormaaleja ja perverssejä. Neljä: maailma oli täynnä väkivaltaa.
Ehkä on syytä pysähtyä miettimään neljää Nooan ajan piirrettä:
Saatanan soluttautuminen, turmeltunut ajatusmaailma.
Meidän aikamme pääväline, jolla saatana on
turmellut ajatusmaailmaa, on televisio.
En saarnaa televisiota vastaan, mutta televisio on saatanan pääinstrumentti,
jolla se on turmellut ehkä miljardien ihmisten ajatusmaailman.
Se alkoi pääosin USA:sta.
Siitä me Amerikan kansalaiset saamme ottaa syyt niskoillemme.
Kansakuntamme on syytänyt lukemattomia tunteja saastaa ja
turmelusta, joka on levinnyt lähes koko maailmaan.
Seuraavaksi seksuaalinen perversio. Nykyisin se on tavanomaista.
Tajusin noin 30 vuotta sitten, että seurakunnassa esiintyi
seksuaalista perversiota. Sitä harjoittivat kristityt seurakunnan jäsenet.
He käyttivät hyväksi poikia ja tyttöjä.
Tuolloin kukaan ei puhunut siitä.
Minulle oli shokki, kun sain tietää mitä oli tekeillä.
Nykyisin siitä keskustellaan yleisesti ja laajalti.
Jokainen tietää, että sitä ei tapahdu vain pelastumattomien joukossa
vaan myös seurakunnissa. Seksuaalinen perversio on muodikasta.
On monia kääntymättömiä, jotka kerskailevat sillä.
Televisiossa on ohjelmia, jotka herkuttelevat
paljastamalla inhottavia yksityiskohtia. Elämä on niin kuin Nooan päivinä.
Ja maa oli täynnä väkivaltaa. Jos jokin niin kaikkialle levinnyt
väkivalta on yhteistä Nooan ja meidän päivillemme.
Olen tarpeeksi iäkäs muistamaan ajan, jolloin naiset voivat kävellä turvallisesti
Britannian ja USA:n kaupunkien kaduilla jopa öisin.
Nyt on vaarallista kulkea New Yorkin ja Miamin kaltaisten
kaupunkien kaduilla edes päiväsaikaan.
Olemme hyväksyneet väkivallan, mutta ilmiö on suhteellisen uusi.
Näin ei ollut ennen.
Vartuin Britanniassa maailmansotien välissä eikä väkivaltaa ollut lainkaan.
Jos varas vei naisen käsilaukun, siitä syntyi isoja otsikoita.
Nykyisin juuri kukaan ei vaivaudu kommentoimaan moista.
Olemme tottuneet tähän, mutta meidän on vain nähtävä,
että elämä on mennyt tällaiseksi. Muistan ja jotkut teistäkin muistavat,
kun lentokoneeseen voi kävellä ilman turvatarkastusta.
Uskotteko, että sellaista aikaa edes oli. Nyt se ei onnistuisi.
Oletteko kuulleet jutun miehestä,
jota huolestutti, että lentokoneessa olisi pommi.
Tilastojen mukaan vain yhdellä matkustajalla miljoonasta
voisi olla pommi. Mutta todennäköisyys, että
kahdella matkustajalla olisi pommi, oli yksi miljardista.
Niinpä hän aina kantoi pommia mukanaan.
Se ei taida olla oikea ratkaisu.
Entä Lootin päivinä? Loot asui Sodomassa,
joka on antanut nimen erityiselle seksuaaliselle perversiolle,
jota kuvaaman on otettu väärä sana, gay.
Valitettavasti tämä kaunis sana gay (iloinen) on turmeltu
ottamalla se tuohon rumaan käyttöön.
Minä en käytä sanaa gay vaan sanoja homoseksuaalisuus tai sodomia.
Sodoma tunnettiin räikeästä ja aggressiivisesta homoudesta.
He eivät vain harjoittaneet sitä vaan tekivät sitä väkivaltaisesti.
Kun Loot kutsui kaksi enkeliä kaupunkiin,
Raamattu kertoo, että kaupungin kaikki miehet,
niin nuoret kuin vanhatkin, tulivat vaatimaan seksiä tulijoilta.
Kaikki miehet kaikkialta kaupungista, nuoret ja vanhat.
Koko kaupunki oli täysin homouden turmelema.
Jotkin Jumalan tuomiot ovat esikuvallisia,
kuten Sodoman ja Gomorran hävitys.
Se on kuin Ananiaksen ja Safiran tuomio, jotka tekopyhästi väittivät
antaneensa enemmän Jumalan työhön kuin mitä olivat antaneet.
He kuolivat. Sodoman ja Gomorran asukkaat tuhottiin.
Näin Jumala ei kuitenkaan tuomitse jokaista homouteen syllistynyttä.
Se oli Jumalan esikuvallinen tuomio, jolla Hän tekee selväksi
mitä Hän näistä puuhista ajattelee.
Jos Jumala tuomitsisi kaikki, jotka suhtautuvat tekopyhästi
siihen mitä he antavat Herralle, niin seurakunnat olisivat pienempiä.
Jumala teki kerralla selväksi mitä Hän ajattelee tekopyhyydestä.
Puhuessaan sekä Nooan että Lootin päivistä, Jeesus mainitsee
erään toisen sen ajan piirteen. Parasta lukea Luk 17.
Nooan päivistä Hän sanoo jakeessa 27:
"Ihmiset söivät ja joivat, menivät naimisiin ja naittivat tyttäriään ..."
Jae 28: "On oleva niin kuin Lootin päivinä. Ihmiset söivät ja joivat,
ostivat ja myivät, istuttivat ja rakensivat."
Jeesus mainitsee kahdeksan toimintaa:
syöminen, juominen, naimisiin meno ja naittaminen,
ostaminen ja myyminen, rakentaminen ja istuttaminen.
Onko näissä toiminnoissa jotain syntiä sinänsä?
Ei ole. Mikä sitten on pielessä?
Ongelma oli se, että he olivat niin uppoutuneita tekemisiinsä,
etteivät he tajunneet mitä aikoja he elivät.
Kuvaisin tilannetta yhdellä sanalla: materialismi.
He olivat niin täynnä materialismia, että
heistä haihtui hengellisyyden ja iankaikkisuuden taju
ja valveutuneisuus.
Viides piirre on siis materialismi.
Paljonko materialismia on länsi- maisessa kulttuurissa nykyisin?
Se on tulvillaan sitä.
Uskokaa minua, materialismilta eivät ole säästyneet seurakunnatkaan.
On monia tunnustavia kristittyjä, jotka ovat sydämeltään
yhtä materialistisia kuin maailman ihmiset.
Ehkä se ei niin selvästi näy heistä eivätkä he näytä sitä elintavoillaan,
mutta he ovat imeytyneet materialismiin.
Jeesus varoitti meitä, että jos meidät imaistaan materialismin kuiluun,
emme ole valmiina kun Hän tulee.
Olemme samassa jamassa kuin ihmiset Nooan ja Lootin päivinä.
Nooan päivinä oli sentään jotain hyvääkin:
"Nooa oli Herralle mieluinen". Ihmisten joukossa oli yksi mies,
jolla oli läheinen ja henkilökohtainen suhde Jumalaan.
Jumala voi puhua hänelle ja kertoa millaisena Hän näki tilanteen ja
että Hän oli päättänyt langettaa tuomionsa.
Luen Hep 11:stä yhden jakeen, joka kertoo Nooasta.
Hän on malli meille nykymaailman uskoville.
Nooa perheineen olivat ainoat eloon jääneet.
Minusta on selvää, että vain ne, jotka elävät kuin Nooa ja
hänen perheensä, selviävät nykyisinkin.
Hep 11:7: "Usko sai Nooan taipumaan Jumalan tahtoon,
kun hän sai ilmoituksen sellaisesta, mikä ei vielä ollut nähtävissä.
Hän rakensi arkin, ja näin koko hänen perheensä pelastui.
Hänen uskonsa langetti maailmalle tuomion ja
antoi hänelle itselleen uskovien perinnön, vanhurskauden."
Oli vain yksi mies koko pahuuden tilassa, joka oli Jumalalle mieluinen.
Hänellä oli päivittäinen yhteys Jumalaan, Jumala puhui hänelle,
ilmoitti hänelle mikä kohtaisi maailmaa ja näytti ainoan keinon,
jolla hän ja hänen perheensä pelastuisivat.
Kertaan lyhyesti millaista oli Nooan ja Lootin päivinä.
Yksi: saatanan soluttautuminen, kaksi: turmeltunut ajatusmaailma,
kolme: seksuaalinen perversio, neljä: väkivalta,
viisi: räikeä, aggressiivinen homoseksuaalisuus,
kuusi: materialismi,
seitsemän: hyvä asia, yksi mies, joka oli Jumalalle mieleen.
Palaamme Mat 24:ään.
Jakeessa 40 on jälleen sana "silloin", kymmenennen kerran luvussa 24.
"Silloin kaksi miestä on pellolla: toinen otetaan, toinen jätetään.
Kaksi naista on jauhamassa viljaa, toinen otetaan, toinen jätetään."
Toisaalla Luukkaassa sanotaan, että kaksi on samalla vuoteella:
toinen otetaan, toinen jätetään.
Tämä on yhtäkkinen, dramaattinen ja ikuinen ero,
jossa toisilleen läheiset ihmiset erotetaan toisistaan
jopa yhteisestä vuoteesta,
kaksi naista jauhamassa, kaksi miestä peltotöissä.
Kun ylöstempaus tapahtuu, toinen temmataan, toinen jätetään.
Kumpi sinä olet? Temmattu vai jätetty?
On tärkeää, että teet päätöksesi.
Jatkamme jakeilla 43-44:
"Ymmärrättehän, että jos talon isäntä tietäisi,
mihin aikaan yöstä (millä yövartiolla) varas tulee,
hän valvoisi eikä antaisi murtautua taloonsa."
Jos isäntä olisi tiennyt, hän olisi pysynyt valveilla ja vartioinut.
Jeesus sanoo: "Olkaa siis tekin valmiit,
sillä Ihmisen Poika tulee hetkellä, jota ette aavista." Tämä on tärkeää.
Jos luulet tietäväsi, niin et tiedä.
Jos odotat Häntä tiettynä aikana, niin se ei ole Hänen tulonsa aika.
Korostan tätä, koska minua on murehduttanut niin paljon se,
että luultavasti miljoonat kristityt ovat langenneet luulemaan,
että Jeesus tulee tiettynä päivänä tai aikana.
Se on täysin vastoin Jeesuksen sanoja.
Jeesuksen opetuslapsena, sinun ei olisi pitänyt uskoa sitä, jos niin teit.
Älä enää usko sitä, onhan Jumala säästänyt sinut eikä tuominnut.
Sinun on oltava valveilla.
Ei tämä sitä tarkoita, että on oltava valveilla nukkumatta vaan,
on oltava valppaana, herkkänä sille, mitä Pyhä Henki sanoo,
jotta Hän voi herättää sinut koska tahansa, päivällä tai yöllä.
Valppaus on sana, jota tästä käyttäisin.
Mark 13 korostaa tätä niin kovasti, että kannattaa lukea se.
Luvun kolme viimeistä jaetta, jakeet 35, 36 ja 37.
"Valvokaa siis, sillä te ette tiedä, koska talon herra tulee:
illalla vai keskiyöllä, kukonlaulun aikaan vai aamun jo valjetessa.
Hän tulee äkkiarvaamatta - varokaa siis, ettei hän tapaa teitä
nukkumasta. Minkä Minä sanon teille, sen sanon kaikille:
valvokaa!" Pysy valveilla. Ole valppaana.
Älä tuudittaudu materialismin, synnin tai saatanan petosten uneen.
Nyt olemme päässeet esitykseni taitekohtaan
käsiteltyämme Jeesuksen antamia ohjeita.
Seuraavaksi käsittelemme neljää eri ihmisryhmää,
jotka liittyvät Herran tuloon.
Tarkastelemme kutakin ryhmää järjestyksessä.
Ensimmäinen ryhmä esiintyy Mat 24 jakeissa 45-51.
Jakeissa puhutaan niistä, jotka Jumala, Herra, on
asettanut palvelusväkensä esimieheksi huolehtimaan Hänen kansastaan ja
katsomaan erityisesti, että kaikki saavat ruokansa ajallaan.
Millaista ihmistä tämä tarkoittaa? Vastaus on 1 Piet 5:ssä.
1 Piet 5:1-4:
"Seuraavan kehotuksen minä osoitan niille, jotka
teidän joukossanne ovat vanhimman asemassa -
minä, joka itsekin olen vanhin ja Kristuksen kärsimysten todistaja sekä
osallinen siitä kirkkaudesta, joka on ilmestyvä.
Kaitkaa sitä laumaa, jonka Jumala on teille uskonut,
älkää pakosta vaan vapaaehtoisesti,
älkää alhaisesta voitonhimosta, vaan sydämenne halusta.
Älkää herroina vallitko niitä, jotka teidän osallenne ovat tulleet,
vaan olkaa laumanne esikuvana.
Silloin te ylimmän paimenen ilmestyessä
saatte kirkkaudessa seppeleen, joka ei kuihdu."
Pietari puhuu ihmisistä, jotka Herra on pannut laumansa kaitsijoiksi.
Kaitsijat, pastorit, paimenet, vanhimmat, apostolit,
Pietarihan oli apostoli, ja kaikki viisi palvelutehtävää, Jeesus on asettanut
lauman sisään sekä sen yläpuolelle.
Kaitsijat eivät ole vain lauman yläpuolella,
he ovat myös lauman sisällä.
Jakeessa 2 Pietari sanoo "kaitkaa sitä laumaa, jonka Jumala on teille uskonut".
Ei ole kyse yläluokan ihmisistä, jotka elävät eri tasolla kuin
muu Jumalan kansa, vaan kyse on ihmisistä, jotka elävät
Jumalan kansan seassa, mutta silti heillä on erityisvastuuta muista.
Pietari varoittaa kanssavanhempiaan, koska apostolin asettuessa asumaan
kaupunkiin, hänellä on seurakunnan vanhimman asema.
Katsokaa miten hoidatte vastuutanne, sillä joudutte tekemään siitä tilin.
Palaamme Mat 24: een.
"Kuka siis on uskollinen ja viisas palvelija, jonka talon isäntä asettaa
palvelusväkensä esimieheksi?" Oikeampi käännös olisi
"nimittää jonkun talon sisältä".
"...esimieheksi katsomaan, että kaikki saavat ruokansa ajallaan."
Huomaa, että ensisijainen vaatimus ei ole olla menestyvä vaan uskollinen.
Olen ollut lähetyssaarnaaja kahdella alueella eri aikoina ja
molemmissa paikoissa oli lähetyssaarnaajia ennen minua.
He työskentelivät uskollisesti ja uhrasivat oman elämänsä, mutta
näkivät vain vähän työnsä hedelmää.
Sanoin itselleni, Jumala varjele minua ajattelemasta, että minä olisin
menestyksekkäämpi kuin he.
Elleivät he olisi olleet siellä ensin ei minullekaan olisi valmistettu tietä.
Jumala ei odota menestystä siinä mielessä kuin
maailma sen ymmärtää, vaan Hän haluaa uskollisuutta.
Kuka on uskollinen, ei menestyvä, palvelija?
En tarkoita ettei kristitty ole menestyvä,
mutta menestystä ei mitata maailman standardeilla.
Menestystä on täyttää uskollisesti se tehtävä, jonka Herra on sinulle antanut.
Tässä tehtävänä on huolehtia, että Jumalan kansa saa ruokaa ajallaan.
Se on pastoraalinen tehtävä, paimenen tehtävä.
Vuosien mittaan huomasin, että todellinen paimen tietää täsmälleen
mitä hänen tietty laumansa tarvitsee. Se voi olla jotain ihan muuta kuin mitä
jokin toinen lauma samaan aikaan tarvitsee.
Aina kun menen, aika harvoin nykyisin,
puhumaan johonkin seurakuntaan, kysyn aina pastoreilta,
mitä arvelette ihmisten erityisesti tarvitsevan?
Paimenen vastuuseen kuuluu tietää missä Hänen kansansa on
ja mitä ihmiset todella tarvitsevat. Se edellyttää herkkyyttä.
Jeesus kertoo, mikä on palkka uskollisesta palvelemisesta.
"Herra uskoo hänen hoitoonsa koko omaisuutensa."
Uskollisuus tässä elämässä johtaa ylennykseen seuraavassa elämässä.
Tämä on juhlava ajatus.
Tapa, jolla hoidamme tehtävämme tässä maailmassa
määrää tehtävämme ikuisuudessa. Uskollisuutta ei voi millään korvata.
Sitten törmäämme sanaa "mutta", kuvan kääntöpuoleen.
"Mutta jos palvelija on kelvoton, hän ajattelee:
Herrani ei tule vielä pitkään aikaan,
ja hän alkaa lyödä tovereitaan ja syö ja juo juoppojen seurassa ..."
Tämä on ainoa vaihtoehto. Jos joskus katsotte kuvaa
Kristuksen tuomioistuimesta, jota kuvataan Rom 14:ssä ja 2 Kor 5:ssä,
niin huomaatte, että on vain kaksi ryhmää, hyvät ja pahat.
Välimuotoa ei ole. Olemme kehitelleet kirkossa kolmannen ryhmän:
"En ole hyvä mutta en pahakaan."
Jumalan näkökulmasta sellaista ryhmää ei ole.
Ellet ole hyvä, olet paha.
Monet seurakuntalaiset ovat nykyisin aidallaistujia.
He istuvat aidalla eivätkä ole kovin hartaita uskovia,
mutta he eivät halua olla ei-uskoviakaan.
Letkautan tähän, että kun Pyhä Henki tulee seurakuntaan
Hän ensi töikseen sähköistää aidan.
Siksi monet eivät toivota Pyhää Henkeä tervetulleeksi
vaan haluavat kököttää mukavasti aidalla.
Millainen on kelvoton palvelija?
Hän sanoo: Herrani ei tule vielä pitkään aikaan".
Toisin sanoen hän on menettänyt vision siitä, että
ennen pitkää Herra tulee takaisin. Se on hänen perusongelmansa.
Olen tullut johtopäätökseen, että seurakunnissa, joissa
ei julisteta Jeesuksen paluuta, ei koskaan tavoiteta
Uuden Testamentin tarkoittamaa pyhyyttä.
Jeesuksen tulo on keskeinen totuus luoda pyhyyttä Jumalan kansaan.
Kelvoton palvelija sanoo: "Herrani on ollut poissa kauan,
enkä ole ollut häneen yhteydessä, voin panna ranttaliksi."
Hän alkaa lyödä tovereitaan, hän dominoi.
Pastorin asemassa on niin helppo alkaa vallita ja hallita muita.
Se on pahuutta.
Arvelen, että Jumala ei koskaan anna voiteluaan mihinkään,
millä pyritään kontrolloimaan muita.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä